คือหลังเป็นไข้เลือดออกซึ่งไม่ได้อาบน้ำมาหลายวันพอออกมาแล้วสระผมด้วยน้ำอุ่นรังแคออกมาแล้วรักษาด้วยยาบำรุงที่ทางโรงบาลให้มาก็ดีขึ้้น แต่หลังจากนั้นประมาณ 2 อาทิตย์เริ่มมีอาการคันผิวหลังลอกตรงมือแล้วผมก็ล่วงเยอะมาก
สวัสดีค่ะ ไข้เลือดออกไม่ได้มีผลในระยะยาวเกี่ยวกับผิวหนังหรือเส้นผมอาการคันมือและมือลอกอาจเกิดจากผิวแห้ง การมีผื่นแพ้สัมผัส ผื่นภูมิแพ้ หรือการล้างมือที่บ่อยเกินไปผมร่วงคือภาวะที่ผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน อาจมีสาเหตุจาก-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ หากมีแผลหรือตุ่มที่หนังศีรษะร่วมด้วย-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ และหมั่นใช้ครีมบำรุงที่มือบ่อยๆหากยังมีผมร่วงมาก มือลอกเยอะ ควรไปพบแพทย์ผิวหนังเพื่อตรวจเพิ่มเติม